alexandrainst/scandi-wiki huggingface dataset:
Hercitis

Hercitis er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
Små, avlange, brune oldenborrer. Oversiden er tett kledt med lyse skjell.

Utbredelse 
Slekten er utbredt i Brasil.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien oldenborrer, Melolonthinae Samouelle, 1819
 Stammen Macrodactylini Kirby, 1837
 Slekten Hercitis Burmeister, 1855
 Hercitis flavosquamosa Moser, 1924
 Hercitis pygmaea Burmeister, 1855
 Hercitis testacea Moser, 1918
 Hercitis zikani Moser, 1921

Kilder 
 Evans, A.V. & Smith, A.B.T., 2007. An electronic checklist of the New World chafers (Coleoptera: Scarabaeidae: Melolonthinae). Tribe Macrodactylini Kirby, 1837. 
 Generic Guide to New World Scarab Beetles - Hercitis 
 Smith, A.B.T., 2008. South American Melolonthinae (Coleoptera: Scarabaeidae) classification and nomenclature: some problems and solutions. Insecta Mundi 0060: 1-28.

Eksterne lenker 
 

Oldenborrer
Biller formelt beskrevet i 1855
Issacaris

Issacaris er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
Middelsstore, avlange, mørkt bronsefargede oldenborrer. "Snuten" (clypeus) er avrundet trapesformet, litt innbuktet i forkanten. Oversiden er uten påfallende hår eller skjell. Dekkvingene har markerte lengdefurer.

Utbredelse 
Slekten lever i Chile.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien oldenborrer, Melolonthinae Samouelle, 1819
 Stammen Macrodactylini Kirby, 1837
 Slekten Issacaris Fairmaire, 1889
 Issacaris bullocki Gutierrez, 1952
 Issacaris petalophora Fairmaire, 1889
 Issacaris setosiventris Gutierrez, 1952

Kilder 
 Evans, A.V. & Smith, A.B.T., 2007. An electronic checklist of the New World chafers (Coleoptera: Scarabaeidae: Melolonthinae). Tribe Macrodactylini Kirby, 1837. 
 Generic Guide to New World Scarab Beetles - Issacaris 
 Smith, A.B.T., 2008. South American Melolonthinae (Coleoptera: Scarabaeidae) classification and nomenclature: some problems and solutions. Insecta Mundi 0060: 1-28.

Eksterne lenker 
 

Oldenborrer
Dyr formelt beskrevet i 1889
Björn Gustafsson (professor)

Björn Gustafsson (født 30. september 1965 i Sverige) er professor i medisin ved NTNU og overlege ved St. Olavs hospital. Fra 2015 til 2021 var han dekan ved Fakultet for medisin og helsevitenskap, NTNU. 

Gustafsson er spesialist på fordøyelsessykdommer. Hans forskingsområder er medisinsk molekylærbiologi og klinisk forskning innen nevroendokrin kreft i mage-tarm systemet nevroendokrinologi og  inflammatoriske  tarmsykdommer. 

Han studerte medisin ved Lunds universitet i Sverige. Han flyttet til Norge i 1997 og har utført sin legespesialisering og forskerutdanning i Trondheim. Han var gjesteforsker ved Yale 2007–2008. Han var leder for Norsk Gastroenterologisk Forening fra 2009 til 2013.

Bjørn Gustafsson var prodekan for forskning ved Det medisinske fakultet, NTNU, fra 2012 til 2015, før han ble ansatt som dekan i 2015.

Referanser

Eksterne lenker 

Norske medisinprofessorer
Professorer ved NTNU
Fødsler i 1965
Musken skole

Musken skole (lulesamisk: Måske skåvllå) var en fådelt grunnskole i Musken i Hamarøy. Skolen ble bygd i 1974. Sløydsal og andre spesialrom, det blei bygd til først på 1980-tallet. Skolen hadde på det meste 23 elever, men hadde bare tre elever til skolestart august 2009. Senere samme år ble skolen vedtatt nedlagt.

Skolen var ved siden av Drag skole, som også ligger i Hamarøy, den eneste skolen i Norge som underviste i lulesamisk språk.

Rektorer ved skolen 
 Mikal Urheim
 Willy Åmo
 ?–1987 Elin Ludviksen
 1988–2000 Paul Gælok
 2001–2009 Gunnar Solstrøm

Referanser

Eksterne lenker 
 Musken skole på Skoleporten.

Skoler i Nordland
Hamarøys historie
Utdanningsinstitusjoner etablert i 1974
Utdanningsinstitusjoner nedlagt i 2009
Tidligere utdanningsinstitusjoner i Nordland
Utdanning i Hamarøy
Kriminalomsorgens Yrkesforbund

Kriminalomsorgens Yrkesforbund (KY) er en arbeidstakerorganisasjon for ansatte i kriminalomsorgen.

KY er tilknyttet Yrkesorganisasjonenes Sentralforbund (YS), har sekretariat på Lillestrøm og hadde i 2021 ca.  medlemmer. 

Forbundsleder fra 2003 til 2019 var Knut Are Svenkerud. Ved landsmøte i mars 2019 ble Tor Erik Larsen valgt til ny forbundsleder.

Forbundet er særlig opptatt av lønns- og arbeidsvilkår. For KY er ansatte den viktigste ressursen i Kriminalomsorgen.

Eksterne lenker 
 Hjemmeside

Norske fagforbund
Malmö flygindustri MFI-9

MFI-9 er et svensk høyvinget skolefly som ble produsert av Malmö flygindustri.

MFI-9 Junior kom 1961 og var en utvikling av Björn Andreassons amatørprosjekt BA-7, som ble konstruert og bygget i USA på slutten av 1950-tallet. De største forandringene var en større cockpit samt en kraftigere motor. Modellen ble også bygget på lisens av den tysk flyprodusenten Bölkow under navnet Bo 208. I 1963 kom den modifiserte MFI-9B Militrainer, som var konstruert for militær flyopplæring og var utstyrt med ulike våpen- og lastalternativ, opphengt under vingene. Ni av disse MFI-9B kom senere til å bli brukt av Carl Gustaf von Rosens militære frivillighetsstyrke på Biafras side under Biafrakrigen i Nigeria. En videreutvikling av MFI-9 er FI-15.

Eksterne lenker 
 

Luftfartøy produsert i Sverige
Enmotors propelldrevne luftfartøy
Treningsfly
Radioåret 1931

Radioåret 1931 er en oversikt over hendelser, radioprogram, fødte og avdøde personer med tilknytning til radio i 1931.

Hendelser
20. januar: Kirgisisk radio har offisiell åpning i Frunze.

Fødsler

Referanser
Freescale Semiconductor

Freescale Semiconductor, Inc. var et IT-selskap fra USA med hovedkvarter i Austin i Texas. Selskapet ble etablert i 2004 som en avløper av Motorola, og bedriver konstruksjon, forskning, utvikling, produksjon og salg på mer enn 75 steder i 19 land. Freescale konstruerer og produserer innbakt maskinvare og programvare for bilindustrien, nettverk, annen industri og forbrukermarkedet. Selskapet hadde på et tidspunkt omkring 17 000 ansatte verden over.

I desember 2015 ble selskapet fusjonert inn i NXP Semiconductors og sluttet formelt å eksistere.

Eksterne lenker 
 

Austin
Tidligere IT-selskaper fra USA
Selskaper etablert i 2004
Selskaper opphørt i 2015
2004 i USA
2015 i USA
Halvlederprodusenter
United Mine Workers

United Mine Workers of America (UMW eller UMWA) er en nordamerikansk fagforening som er mest kjent for å otrganisere gruvearbeidere. Men i dag organiserer den også helsearbeidere, lastebilsjåfører, produksjonsarbeidere og offenlige ansatte i USA og Canada.

Organisasjonen fokuserer på trygge arbeidsplasser, gode lønnsforhold og sosiale ytelser og en rettferdig representasjon i styrende organer på arbeidsplasser i Nord-Amerika. Organisasjonen arbeider også for utviklingen av lokalsamfunnene, gjennom arbeid for bedre veier, skoler og offentlig helsevesen. I 2014 hadde kullgruvedrift endret seg til hovedsakelig åpne brudd i Wyoming, og det var bare  aktive kullgruvearbeidere. Av disse organiserer UMW , og  arbeider i gruver i  Kentucky og Vest-Virginia. Imidlertid forvalter de pensjonsordninger og medisinske ytelser for  pensjoneerte gruvearbeidere, og for  ektefeller og andre familiemedlemmer.

Referanser

Eksterne lenker 
 

Organisasjoner etablert i 1890
Fagforeninger fra USA
Canadiske organisasjoner
Thor Magne Seland

Thor Magne Seland (født 19. september 1967) er en norsk politiker som representerer Høyre. Han ble valgt inn i bystyret i Sandnes i 2007, og satt som leder av Sandnes Høyre fra 2009–2011. I 2011 ble Seland gjenvalgt til bystyret. Seland var i perioden 2011-2015 gruppeleder og medlem av formannskapet, noe han i perioden 2015-2019 også er. Seland var Sandnes Høyres ordførerkandidat til kommunevalget i 2015. 

Han er utdannet optometrist og har en mastergrad i klinisk optometri.

Kilder  
  Sandnes.kommune.no: Gruppeledere Sandnes 2011-2015
  Aftenbladet.no: Full splid om sykehjemsplass til Berner 99 og Ester 93 
  Aftenbladet.no: Høyrepolitiker ble ønsket død 

Lokalpolitikere i Sandnes
Høyre-politikere i Rogaland
Fødsler i 1967
Einar Bruu

Einar Bruu (født 24. oktober 1955 i Oslo) er en norsk musiker og pedagog, kjent som bassist i bandet Lucifer Was. Har har i flere år arbeidet som skoleleder, og siden april 2015 er han avdelingsleder for bygg- og anleggsteknikk og teknikk og industriell produksjon ved Kuben videregående skole i Oslo.

Biografi 
Einar Bruu vokste opp på Bekkelaget i Oslo sammen med gitarist, komponist, tekstforfatter og produsent Thore Engen. De spilte sammen i flere band, før de ble med i det lokale bandet Empty Coffin/Autumn Serenade i 1970. Bandet endret navn til Lucifer Was. I 1974 ble bandet splittet og Bruu la bassgitaren på hylla. 

Han utdannet seg ved Oslo yrkesskole og deretter tok han kjøretøylinja på Sogn yrkesskole. Han fikk fagbrev etter endt læretid hos Isbergs A/S i 1975.

Bruu ble etter dette lydtekniker for bandet Harry & the Big Plattfuts og var med bandet frem til 1982. Han tok igjen opp gitaren og ble med i bandet Respons sammen med Kai Frilseth (trommer), Tor Langbråten 
(sang/gitar) og Frank Sveen (rythmguitar). Bandet holdt det gående til 1986, hvorpå Bruu igjen fant sammen med Thore Engen og etablerte bandet Napoli Brothers. De spilte mest coverlåter og holdt det gående et par år. Bruu hadde igjen en pause i spillingen. 

Bruu arbeidet ved Frogn videregående skole og tok utdannelse som lærer og spesialpedagog når han i 1995 samlet medlemmene fra Lucifer Was og tok opp spillingen igjen. I 1997 gav de ut sitt første album, Underground and Beyond, med flere låter fra 1970-tallet.

Bruu bidro som tekstforfatter og komponist på låten Windows of Time som kom ut på albumet In Anadi's Bower i 2000. Bandet har siden gitt ut ytterligere 5 album, sist i 2014.

Våren 2015 gikk han fra stilling som avdelingsleder ved Oslo Voksenopplæring Skullerud til stilling som avdelingsleder for utdanningsprogrammene bygg- og anleggsteknikk og teknikk og industriell produksjon ved Kuben videregående skole. Før jobben ved Skullerud var han avdelingsleder ved Frogn videregående skole.,

Diskografi 
Alle som bassist for bandet Lucifer Was:
 Underground And Beyond (1997)
 In Anadi's Bower (2000)
 Blues From Hellah (2004)
 Underground And Beyond m/2 bonusspor (2005)
 The Divine Tree (2007)
 The Crown Of Creation (2010)
 DiesGrows (2014)

Se også 
 Liste over kjente ansatte ved Kuben yrkesarena

Referanser

Eksterne lenker 
 
 
 geocities Einar Bruu på geocities 
 Einar Bruu på Rockipedia

Norske bassister
Norske pedagoger
Pedagoger ved Kuben videregående skole
Personer fra Oslo
Norske skoleledere
Fødsler i 1955
Paramedisin

Paramedisin er ambulansefag på høgskolenivå, og tilbys i dag som bachelorstudium (180 studiepoeng) i Oslo, Stavanger, Tromsø, Bodø, Namsos, Fredrikstad og Gjøvik.

Ambulansepersonell med bachelor i paramedisin kan i dag søke om autorisasjon som ambulansearbeider. 17. september 2021 la regjeringen fram en proposisjon for Stortinget om å opprette en egen autorisasjon som paramedisiner.

Bachelorstudiet i paramedisin kvalifiserer hovedsakelig til arbeid i ambulansetjenesten, 113-sentraler og 116117-sentraler. Arbeidsmarkedet etterspør også denne kompetansen i økende grad, for eksempel i legevakt, hjemmebaserte tjenester, sprøyterom, akuttpsykiatriske institusjoner, akuttmottak, offshore, forsvaret. Yrket utøves også i andre nordiske og sammenlignbare vestlige land.

En bachelorgrad i paramedisin kvalifiserer for videre studier innen ulike spesialfelt, masterstudier og doktorgrad.

Litteratur 
Norsk

Porthun Jan, Røstelien Tonette (2021) Arbeidsbok anatomi: for paramedisin, paramedic og akuttmedisin utenfor sykehus ISBN 9789179691349

Engelsk

Sanders Mick J., Kim McKenna, Lewis Lawrence M., Quick Gary (2014) Sander's Paramedic Textbook ISBN 9781284054118

Gregory Pete, Mursell Ian (2010) Manual of Clinical Paramedic Procedures ISBN 9781405163552

Referanser

Helsevesen
Bachelorgrader
Ambulansetjenester
Bill Blizzard

William H. «Bill» Blizzard (født 19. september 1892 i Cabin Creek-distriket, Kanawha County, død 31. juli 1958) var en amerikansk fagforeningsmann, som ledet gruvearbeiderne under slaget ved Blair Mountain. Han var fra 1945 og i 10 år leder av 17. distrikt av United Mine Workers (UMW).

Blizzard er i ettertiden mest kjent for sin rolle under slaget ved Blair Mountain, hvor han sto imot styrkene under kommando av sheriffen av Logan County Don Chafin. For dette ble han etter slaget anklaget for forræderi og stilt for retten i Jefferson County, langt fra kullgruveområdene, men ble frifunnet av retten 27. mai 1922. I tiden etter fortsatte han som en viktig fagforeningsleder innen UMW og arbeiderbevegelsen i USA.

Referanser

Eksterne lenker 
 Blair Community Center and Museum, museum og forskningssted som spesialierer seg på gruvekonfliktene i Vest-Virginia

Personer i arbeiderbevegelsen
Personer fra Kanawha County i Vest-Virginia
Asker skolekorps

Asker skolekorps er Asker kommunes eldste og per 2015 største skolekorps med ca. 100 musikanter i alderen 8 til 18 år. Korpset ble etablert i 1925 og har 90-årsjubileum i 2015. Musikantene i Asker skolekorps er fordelt etter alder i tre korps, Aspirantkorpset, juniorkorpset og seniorkorpset, der sistnevte er korpsets hovedkorps med musikanter fra 11 til 18 år.

Korpset holder hvert år høstkonsert, julekonsert og diverse konserter om sommeren. Hver vår deltar Asker skolekorps på Distriksmesterskapet (DM) arrangert av NMF. I 2015 vant korpset 2. divisjon med 92 poeng. I 2022, etter to år uten DM på grunn av koronapandemien, vant korpset 2. divisjon med 95 poeng. På Sankthansaften arrangerer korpset en familiekonsert. Seniorkorpset alene deltar også på diverse andre arrangementer, som julegudstjeneste i Asker Kirke på juleaften, nyttårskonsert på nyåret og 17. mai-oppdrag som Kronprinsparets musikkorps på Skaugum.

Dirigenter
Tanja Räsänen, Silje Solvang og Inger Farstad.

Musikk i Asker
Norske skolekorps
SAI KZ IV

SAI KZ IV er et lett to-motors ambulansefly som ble bygget av Skandinavisk Aero Industri. Første eksemplar av flyet ble bygget i 1944.

Design og konstruksjon 
Flyet ble tegnet som et konvensjonelt, lav-vinget fly med dobbelt haleror. Det var plass i kabinen til to bårer, to ambulansefolk/leger og to piloter.

Operativ tjeneste 
Skandinavisk Aero Industri bygde et enkelt eksemplar av flyet, OY-DIZ under krigen. Flyet var spesialdesignet som et ambulansefly for tjeneste i Redningskorpset Zonen. Et annet eksemplar OY-DZU ble bygget og fløy første gang i 1949. Det året som OY-DIZ ble registrert fikk det navnet Folke Bernadotte til ære for den svenske greve som hadde brukt sitt eget private fly for å fly til Tyskland for å forhandle om frigivelse av de danske KZ-fangene mot krigens slutt. OY-DIZ blir ansett av Danmarks Flymuseum å være museets flaggskip. Flyet er restaurert i dets originale farger fra krigen med Røde Kors-symboler etter at flyet styrtet i 1970 under en oppvisning. Det andre flyet OY-DZU forble i tjeneste inntil midten av 1960-årene.

Spesifikasjoner 

 Besetning: To piloter
 Kapasitet: To bårer og to leger
 Lengde: 9,80 meter
 Vingespenn: 16,00 meter
 Vingeareal: 29, 0 m2
 Vekt (tom): 1 378 kg
 Vekt (lastet): 2 100 kg
 Motorer: 2 x de Havilland Gipsy Major, 108 kW (145 hk) hver
 Maksimum hastighet: 215 km/t
 Rekkevidde: 850 km
 Maks flyhøyde: 4 500 meter

Referanser

Litteratur

Eksterne lenker 
 
 Danmarks Flymuseum hjemmeside om KZ IV
 airwar.ru (Уголок неба)

Luftfartøy produsert i Danmark
Tomotors propelldrevne luftfartøy
SAI KZ II

SAI KZ II var en serie en-motors propellfly, som ble bygget i perioden 1937–1946. KZ II var det første fly bygget av Skandinavisk Aero Industri-merket. Kramme & Zeuthens første fly, KZ I, ble bygget i 1937, før selskapet ble formelt etablert. KZ II hadde kapasitet for to personer (pilot og passasjer/elev), Kupé-modellen hadde en lukket cockpit med seter side om side, mens de senere modellene, Sport og Skolefly hadde åpen cockpit med seter i tandem.

KZ II Kupé 
Da Skandinavisk Aero Industri ble etablert i august 1937 var arbeidet i gang med KZ II Kupé, som var et konvensjonelt, lavvinget fly med et skjelett av stålrør kledd med finér og duk, mens vingene var av tre og kledd med  trefinér. Vingerne kunne forøvrig foldes tilbake langs kroppen under transport og lagring. Motoren var en de Havilland Gipsy Minor eller Cirrus Minor I (66 kW).

Flyet fløy første gang den 11. desember 1937, og i de følgende tre år, ble det produsert 14 eksemplarer. Det finnes i dag tre eksemplarer av Kupé.

Spesifikasjoner KZ II Kupé 
 Besetning: 2
 Vingespenn: 10,5 m.
 Vekt, tom: 460 kg.
 Maks. vekt: 750 kg.
 Motoreffekt: 90 h/k.
 Marsjfart: 175 km/t.
 Toppfart: ukjent
 Maks. flyhøyde 5 000 m.

KZ II Sport 

Allerede året etter Kupéens flyvning kom Sport-modellen, som hadde åpen cockpit, seter i tandemkonfigurasjon og var i stand til å utføre akrobatmanøvrer. Motoren ble utskiftet med den noe sterkere Hirth 504A med 105 hestekrefter.

Første flyvning ble foretatt den 10. oktober 1938, og i alt 16 maskiner ble bygget. Mange fly ble dog konfiskert under andre verdenskrig og enkelte ble eksportert til utlandet, men i dag finnes kun et enkelt eksemplar, som er utstilt på Danmarks Flymuseum i Stauning.

Spesifikasjoner KZ II Sport 
 Besetning: 2
 Lengde: 7,5 m
 Vingepenn: 10,2 m
 Vingeareal: 15 m2
 Vekt, tomt: 475 kg
 Maks vekt: 725 kg
 Motoreffekt: 105 hk
 Marsjfart: 200 km/t
 Toppfart: 220 km/t
 Maksimal flyhøyde:  5 500 m.

KZ II Skolefly 

Den siste varianten ble produsert som løsning på opplæringsbehovet hos Hærens og Marinens felles flyskole, hvor man etter andre verdenskrig hadde bruk for skolefly til å gjenoppbygge de væpnede styrker. SAI kunne raskt levere utstyret og bygget en oppgradert utgave av Sport-modellen, kalt KZ II Træner. Den hadde en sterkere motor, en Gipsy Major X på 145 hestekrefter og et sterkere skrog, men dermed også en høyere egenvekt.

Første flyvning ble foretatt i april 1946, og allerede samme år ble 15 eksemplarer levert til Flyvestasjonen i Avnø og ble brukt til primæropplæring frem til 1955. Det finnes i dag fem eksemplarer av flyet, noen luftdyktige og noen under restaurering.

Spesifikasjoner KZ II Træner 
 Besetning: 2
 Lengde:: 7,5 m
 Vingespenn:10,2 m
 Vingeareal: 15 m2
 Vekt, tom: 550 kg
 Maks. vekt: 850 kg
 Motoreffekt: 145 hk
 Marsjfart: 190 km/t
 Toppfart: 220 km/t
 Maks. høyde: 5 500 m

Referanser

Eksterne lenker 
 

Luftfartøy produsert i Danmark
Enmotors propelldrevne luftfartøy
Sportsfly
Krita

Krita er et digitalt tegneprogram tilgjengeliggjort under fri og åpen kildekode og som benyttes for å arbeide med rastergrafikk (bitmap) og vektorillustrasjoner.

Referanser

Eksterne lenker 
 
 Git prosjektside
 
 
Krita på Steam
 

Fri kryssplattform programvare
Programvare fra 2005
Tegneprogrammer
Aatu Laitinen

Aatu Laitinen (født 13. september 1853 i Suonenjoki, død 31. desember 1923 i Rovaniemi ) var en finsk prest preget av læstadianismen og salmedikter. Han ble ordinert til prest i Kuopio i 1877 og ble læstadianer i 1881. Han jobbet som prest fram til sin død i 1923.

Laitinen gav ut et kristent magasin som kom ut en gang i måneden i årene 1883–1887. Han skrev også salmer, og er blant annet representert med en salme i Norsk salmebok 2013.

Finske salmediktere
Finske lutherske prester
Personer fra Suonenjoki
Berit Ranveig Nilssen

Berit Ranveig Nilssen (født 6. april 1959 i Nesseby) er en samisk politiker som representerer Norske Samers Riksforbund. Fra 1993 til 2005 var hun sametingsrepresentant, gjennom tre perioder.

Nilssen er adjunkt og øvingslærer, bosatt i Nesseby kommune. 

Hun har vært styremedlem i NSR, og styremedlem i Nesseby Lærerlag. I lærerlaget har hun også vært hovedtillitsvalgt.

Kilder 
 Odd Mathis Hætta: Sametinget i navn og tall : Høsten 1993 - høsten 1997
 Odd Mathis Hætta: Sametinget i navn og tall : Høsten 1997 - høsten 2001
 Odd Mathis Hætta: Sametinget i navn og tall : Høsten 2001 - høsten 2005

NSR-politikere
Fødsler i 1959
Sandsetvatn

Sandsetvatn er en innsjø helt nord i Seljord kommune i Telemark. Den har utløp mot sør gjennom Sandsetåi i Bøelvas nedbørfelt.

Sjøen er regulert som magasin for Sundsbarm kraftverk i Seljord. Vannet overføres til Sundsbarmvannet.

Referanser 

Innsjøer i Seljord
Reservoarer i Vestfold og Telemark
Skiensvassdraget
Puerto Princesa City

Puerto Princesa City er en by på øya Palawan på Filippinene. Byen er også hovedstaden i provinsen Palawan. Ved siste folketelling i 2007 hadde byen nesten 211 000 innbyggere.  Puerto Princesa City grenser til kommunene San Vicente en Roxas i nord og Aborlan i sør. Vest for byen finner vi Sør-Kinahavet og Sulusjøen ligger i øst. Det totale arealet av byen er 2 308 km², og byen fra nord til sør ca 106 kilometer lang. Ved byen ligger Puerto Princesa internasjonale lufthavn.

Byen er kjent for sine krokodille-farmer og for sportsdykking.

Puerto Princesa City ble særlig hardt rammet da en tropisk syklon traff byen i november 2013. Store deler av byen ble ødelagt.

Galleri

Eksterne lenker 
 
 National Statistical Coordination Board, Filippinene 

Byer på Filippinene
Samuel Longfellow

Samuel Longfellow (født 18. juni 1819, død 3. oktober 1892) var en amerikansk prest og salmedikter. Han er representert med en salme i Norsk salmebok 2013.

Biografi 
Samuel Longfellow ble født i Portland, Maine, som den yngste av de åtte barna til Stephen og Zilpah (Wadsworth) Longfellow. Poeten Henry Wadsworth Longfellow var hans eldre bror. Han gikk på Harvard College og gikk ut i 1839 som nummer åtte i en klasse på 61. Han fortsatte studiene på Harvard Divinity School, der han studerte sammen med blant andre Thomas Wentworth Higginson og Samuel Johnson, som han senere skulle samarbeide om salmediktning med. 

Han blir regnet som en del av den andre generasjonen av transcendentalistene; etter at han ble prest i unitarismen tok han transcendentalfilosofien han hadde lært i studiene inn i salmer og prekener.

Longfellow gjorde tjeneste som prest i Fall River, Massachusetts (1848), Brooklyns Second Unitarian Church (1853) og i Germantown, Pennsylvania (1860). Etter at hans eldre bror døde, gav han ut en tobinds biografi om ham i 1886. Han skrev boken mens han bodde i brorens tidligere hjem, Craigie House i Cambridge, Massachusetts.

Blant hans andre publikasjoner er Final Memories of H. W. Longfellow (1887), Vespers (1859) og A Book of Hymns and Tunes (1860, revised 1876). Sammen med Samuel Johnson redigerte han A Book of Hymns for Public and Private Devotion (1846) og Hymns of the Spirit (1864). Longfellow døde i 1892.

Utvalgt bibliografi 
 A Book of Hymns for Public and Private Devotion, 1846, redigert sammen med Samuel Johnson. Samlingen ble utvidet og revidert i 1860.
 Thalatta: a Book for the Seaside, med Thomas W. Higginson, 1853
 Vespers, 1859
 The Poem of Niagata, 1861
 Hymns of the Spirit, 1864 (redigert sammen med Samuel Johnson)
 The Life of Henry Wadsworth Longfellow, 1886
 Memoir and Letters, 1894

Referanser

Eksterne lenker 
 Sitater på engelsk Wikiquote
 
 Oppslag på Hymtime
 Oppslag på alcott.net

Salmediktere fra USA
Unitarisk kristendom
Forfattere fra USA
Alumni fra Harvard University
Fødsler i 1819
Dødsfall i 1892